Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 872

4. Világgazdaság Globális gazdaság Csatlakozás az EU-hoz Magyarország EU csatlakozásából következő gazdasági előnyök és hátrányok ismerete. Önálló vélemény alkotása a tagságból adódó lehetőségekről. A piac, az üzleti szemlélet korlátai Nonprofit szervezetek. A nonprofitnak minősíthető szervezeti formák (egyesület, alapítvány, közhasznú társaság) ismerete. A DRÁMA ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: szóbeli és gyakorlati Emelt szinten: írásbeli és szóbeli és gyakorlati A dráma érettségi vizsga célja A dráma érettségi vizsga célja annak megállapítása, hogy a vizsgázó — képes-e a dráma és a színház értő befogadására, az alkotások értelmezésére; — tudja-e használni a megismert fogalmi készletet a látott drámamunka vagy előadás elemzésében; — rendelkezik-e az adott területen (drámajáték, színjáték, zenés játék, versmondás, prózamondás, tánc- vagy mozgásszínház, továbbá egyes színházi mesterségek stb.) végzett tevékenységhez szükséges kompetenciákkal; — tudja-e alkalmazni színháztörténeti és elméleti ismereteit; — képes-e kifejezni magát különböző dramatikus tevékenységi formákban, improvizációs szöveges és/vagy mozgásos feladatokban, s adottságaihoz mérten részt tud-e vállalni színházi jellegű előadás létrehozásában. A középszintű vizsga a jelöltektől a drámai művek, színházi előadások művészi eszközeinek felismerését, azonosítását és az alapvető színházi eszközök és néhány színészi technika gyakorlati alkalmazását várja el. Az emelt szintű vizsga a drámai művek és színházi előadások művészi eszközeinek széles körű felismerését, azonosítását, valamint a színházi eszközrendszer elemzését, a színészi technikák elmélyültebb gyakorlati alkalmazását várja el. 2001/70. szám Tartalmi követelmények Középszint Témakörök Követelmények Színház- és drámatörténet Az ókor színháza és néhány görög dráma. Shakespeare színháza és néhány drámája. Molière néhány drámája. Csehov néhány drámája és Sztanyiszlavszkij színháza. Brecht színháza és néhány drámája. A XIX. és XX. századi magyar színház és dráma néhány alkotása. Napjaink legfontosabb színházi irányzatai és a kortárs drámairodalom (szabadon választott művek alapján). Színház- és drámaelmélet A drámai műnem sajátosságai A dráma szerkezeti felépítése. Dramaturgiai és színházelméleti alapfogalmak. A színházművészet mint összművészet sajátosságai. Színházi műfajok A rituális játék/szertartásjáték. A klasszikus tragédia. Komédia és bohózat. Zenés színházi műfajok. A realista színjáték. Az abszurd és a groteszk. Bábjáték. Tánc- és mozgásszínház. Drámajáték Helyzetgyakorlatok. Történet szerkesztése és megjelenítése különböző színházi formák és drámatechnikák alkalmazásával. Improvizáció megadott témára és meghatározott stílusban a tanulók által kidolgozott történetváz alapján. A legfontosabb színházi műfajok és stílusok jellemző jegyeinek felismerése drámamunkában, színjátékban. Mozgás, tánc- és mozgásszínházi ismeretek Egy adott szituáció megfogalmazása állóképben, majd mozdulatsorral. Improvizáció adott zenére vagy témára, megadott mozgásmotívumok felhasználásával. Különböző technikákat alkalmazó összetett improvizációk mozgásban, táncban. Beszéd, vers- és prózamondás A beszédtechnika alapjainak gyakorlati alkalmazása. Lírai, epikai és drámai alkotások tolmácsolása. Színjátékos gyakorlat Egyéni színpadi vagy pódiumi produkció létrehozása és bemutatása. Tanári irányítás mellett létrehozott kollektív színpadi produkció (előadás) bemutatásában való alkotó részvétel. Bábjáték A tanulók által a képzés során készített bábok és/vagy maszkok alkalmazása drámamunkában, improvizációban — szabadon választott bábtechnikával. Színházi szakmák A színházi előadás létrehozásához szükséges mesterségek és feladatok ismerete (az író, a rendező, a dramaturg, a díszlettervező, a jelmeztervező, a zeneszerző, a világosító, a hangtechnikus, a színpadmester, az ügyelő, a kellékes stb.). Emelt szint Témakörök Követelmények Színház- és drámatörténet Az ókor színháza, görög dráma és római komédia. A középkori színjátszás. A commedia dell’arte. Az Erzsébet-kor színháza, Shakespeare. 2001/70. szám Témakörök Követelmények A barokk dráma és színház. Molière művei és a klasszicista dráma. A régi magyar dráma néhány alkotása. A XIX. századi magyar dráma néhány alkotása. A hazai színjátszás kezdetei. A modern polgári dráma és színház kialakulása. Csehov drámái és Sztanyiszlavszkij színháza. Brecht drámái és színháza. A XX. század meghatározó színházi irányzatai, jelentős drámaírói. A XX. századi magyar dráma néhány alkotása. Napjaink legfontosabb színházi irányzatai és a kortárs drámairodalom (szabadon választott művek alapján). Színház- és drámaelmélet A drámai műnem sajátosságai. A dráma (a színjáték) mint kommunikáció. Dramaturgiai és színházelméleti alapfogalmak. Drámai művek elemzési szempontjai. A dráma szerkezeti felépítése. A színházművészet mint összművészet sajátosságai. Gyakorlati drámaelemzés. Színházi műfajok A rituális játék/szertartásjáték. A klasszikus tragédia. Komédia és bohózat. Opera, operett, musical. A realista színjáték. Az abszurd és a groteszk. Bábjáték. Látványszínház. Tánc- és mozgásszínház. Előadáselemzés A színházi előadások egyes alkotóelemei jelentésteremtő és módosító hatásainak (a színészi játék, a mozgás, a tér, a díszlet, kellékek, zajok, zenék, jelmezek, smink) ismerete. Színházi előadások elemzése. Rendezői stílusok felismerése. Drámajáték Helyzetgyakorlatok. Történet szerkesztése és megjelenítése különböző színházi formák és drámatechnikák alkalmazásával. Improvizáció megadott témára és meghatározott stílusban a tanulók által kidolgozott történetváz alapján. Spontán improvizáció. A legfontosabb színházi műfajok és stílusok jellemző jegyeinek felismerése drámamunkában, színjátékban. A drámapedagógia elvi és gyakorlati alapismeretei, módszerei. A tanítási dráma és a színházi nevelési program. Drámajáték-modellek. A feszültségteremtés, a kontraszt és a szimbólumok kezelése a drámajátékban. Mozgás, tánc- és mozgásszínházi ismeretek Egy adott szituáció megfogalmazása állóképben, majd mozdulatsorral. Improvizáció adott zenére vagy témára, megadott mozgásmotívumok felhasználásával. Különböző technikákat alkalmazó összetett improvizációk mozgásban, táncban. Mozgásmotívum-sorok kialakítása önállóan, egyéni tervezés alapján. Összetett improvizáció létrehozása és bemutatása. Beszéd, vers- és prózamondás A beszédtechnika alapjainak gyakorlati alkalmazása. Lírai, epikai és drámai alkotások tolmácsolása. Egyéni vagy közös daléneklés. A pódiumi műfajok, versműsorok szerkesztése. Versműsorok, ünnepi műsorok/szertartások létrehozásában való alkotó részvétel. Színjátékos gyakorlat Egyéni színpadi vagy pódiumi produkció létrehozása és bemutatása. Tanári irányítás mellett létrehozott kollektív színpadi produkció (előadás) bemutatásában való alkotó részvétel. 2001/70. szám Témakörök Követelmények Bábjáték A tanulók által a képzés során készített bábok és/vagy maszkok alkalmazása drámamunkában, improvizációban, ünnepi szertartásokban — szabadon választott bábtechnikával. Színházi szakmák A színházi előadás létrehozásához szükséges mesterségek és feladatok ismerete (az író, a rendező, a dramaturg, a díszlettervező, a jelmeztervező, a zeneszerző, a világosító, a hangtechnikus, a színpadmester, az ügyelő, a kellékes stb.) A MOZGÓKÉP- ÉS MÉDIAISMERET ÉRETTSÉGI VIZSGA ÁLTALÁNOS KÖVETELMÉNYEI A vizsga formája: Középszinten: projekt és írásbeli Emelt szinten: projekt és írásbeli és szóbeli A mozgókép- és médiaismeret érettségi vizsga célja A mozgókép és médiaismeret érettségi vizsga lehetőséget biztosít a különféle mozgóképi szövegek értelmezésében megmutatkozó elemzési-interpretációs és kritikai képesség bizonyítására. A mozgókép/média érettségi alkalmat ad annak megállapítására is, hogy a vizsgázó tisztában van-e a média — s különösen az audiovizuális média — társadalmi szerepével és működésmódjával. A vizsga célja, hogy a jelölt a mozgókép kultúrtörténetének és stílustörténetének, részben a mozgókép formanyelvének ismeretében, illetve adott textus (film, filmrészlet, televíziós műsor-műsorrészlet, digitális szöveg) alapján a következőkkel tudja bizonyítani felkészültségét: — bemutatja, hogy a stílus és a megjelenítés formája hogyan utal a szerzőre, a tapasztalati valóság és a virtuális valóság kapcsolatára, a gyártási, illetve a társadalmi és kulturális körülményekre; — jellemzi valamely tömegfilmi műfajt a témaválasztásban, a motívumhasználatban és az elbeszélésmódban megfigyelhető hasonlóságok alapján, egy-egy arra alkalmas film segítségével; — ismerteti egy-egy jelentős alkotó életművét a szerző legfontosabb műveinek az alapján; — megtervez és meg is valósít néhány beállításból álló értelmes mozgóképi szövegrészletet; — bizonyítja, hogy rendelkezik a tömegkommunikációs eszközök tudatos használatának képességével, tájékozódik a sajtóműfajok, az audiovizuális műsortípusok, a globális monitorkultúra világában; — jellemzi azokat az érintkezési módokat, ahogyan a médiaintézmények kapcsolatba kerülnek a politikával, a társadalmi és kulturális eseményekkel, a mindennapi élettel; — ismeri a médiaintézmények működésének gazdasági alapjait, valamint a gyártók, forgalmazók és a közönség közötti kapcsolatrendszert; — önálló ítéletet alkot néhány ismert médiakritikai elmélet által megfogalmazott problematikáról és azok helytállóságáról; — teljesítményében kifejeződik önálló gondolkodása, problémalátása, lényegkiemelő és rendszerező képessége, kreativitása, mozgóképi kultúrájának egyéni sajátosságai, értékválasztásai. A mozgókép- és médiaismeret középszintű érettségi vizsgája lehetővé teszi a jelölt mozgókép-nyelvi kultúrájának, filmműveltségének és a média társadalmi szerepét illető tájékozottságának minősítését és értékelését. A vizsgázó teljesítménye mutatja, hogy milyen minőségű és mélységű tudással rendelkezik ezen a téren, továbbá azt is, hogy ismereteit milyen módon tudja önálló produktumok létrehozásával (projektmunka), valamint írásban megjeleníteni. Az emelt szintű érettségi vizsgán részben a mű- és stílustörténeti ismeretanyag, a fogalmi tájékozottság, részben a mű- és műsorelemzési képesség valamint a médiajelenségekre vonatkozó — társadalmi-gazdasági ismeretekre támaszkodó — kritikai képesség tekintetében várható el mélyebb és alaposabb ismeretanyag. A középfokú vizsgától mindennek árnyaltabb-személyesebb alkalmazása és magasabb színvonalú kifejtése különbözteti meg. 2001/70. szám Tartalmi követelmények Középszint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes